Test - KKNK
Die KKNK se opelug musiekervarings
keer vir die eerste keer sedert 2012 terug na die
Rivierbuurt, wat beteken jou
week- of dagkaartjie bied meer waarde vir geld as óóit tevore.
Ons skep 'n ongelooflike atmosfeer vir feesgangers in die Rivierbuurt met stalletjies, smulkos, wyn- en deli-proeë, kindervermaak, rusareas en nou ook aandvertonings by die Huisgenoot-verhoog. Die musiek hier begin om 16:00 en indien jy nie die hele dag in die Rivierbuurt kan rondsnuffel en kuier nie, verseker jou sitplek in die Golden Circle vir uitgesoekte aande teen 'n addisionele R80 ('n Golden Circle-kaartjie, gee nie toegang tot die Rivierbuurt nie).
Juanita du Plessis is vir die eerste keer in sewe jaar terug by die KKNK. Saam met Bok van Blerk wat in 2016 sy tiende jaar in die musiekbedryf gevier het, The Black Ties en nuwelinge, Jo Black, Elandré Schwartz en dubbelplatinumverkoper
Refentse, sorg hulle vir 'n heerlike kuieraand onder die Klein Karoo-sterre.
Golden Circle: R80 (sluit nie toegang tot Rivierbuurt in nie) | 180 min. Huisgenoot-verhoog, Rivierbuurt
Kliek hier om kaartjies te koop
Ook te sien by KKNK
Theuns Jordaan en Dr. Victor & The Rasta Rebels, wat onlangs hul nuwe enkelsnit uitgereik het, is terug by die KKNK. Dié kunstenaars, wat saam by Afrikaans is Groot in 2012 opgetree het, sorg vir 'n onvergeetlike aand.